Ja Morant
Temetrijus Džamelis „Dža“ Morantas (angl. Temetrius Jamel "Ja" Morant, g. 1999 m. rugpjūčio 10 d.) – JAV krepšininkas, žaidžiantis NBA lygoje besivaržančioje Memfio „Grizzlies“ komandoje. Morantą Memfio „Grizzlies“ pasirinko antruoju šaukimu 2019 m. NBA naujokų biržoje, o 2020 m. jis buvo pripažintas NBA metų naujoku. 2022 m. jis pirmą kartą dalyvavo NBA Visų žvaigždžių rungtynėse kaip įžaidėjas, o pasibaigus sezonui laimėjo NBA didžiausią pažangą padariusio žaidėjo apdovanojimą. 2022 m. Morantas taip pat buvo išrinktas į pirmąją NBA simbolinę komandą.